open-index/open-wikipedia-markdown huggingface dataset:
Bundsautobahn 48

De **Bundsautobahn 48** (Afk.: **BAB 48** oder **A48**) is en regionale Autobahn in Rhienland-Palz. Se is op hele Läng – wat ruchweg 79&nbsp;km sünd – en Deelstück vun de E&nbsp;44 un stellt en Dweerverbinnen twüschen de A&nbsp;1 un de A&nbsp;3 dor.

## Verloop
De A&nbsp;48 fangt an’t Autobahndreeeck Vulkaneifel an de A&nbsp;1 an un föhrt vun dor na Noordoosten över Koblenz wieter bit an’t Autobahndreeeck Deernbach an de A&nbsp;3. Bito besteiht en Verbinnen mit de A&nbsp;61 an’t Autobahnkrüüz Koblenz. In Koblenz dweert de A&nbsp;48 ok den Rhien över de Bendorfer Brüch.

Toeerst weer de A&nbsp;48 as Autobahn vun de Grenz na Luxemborg bi Mesenich över Trier un Koblenz bit na Dernbach plaant un boet. In disse Tiet weer op de Strecken twüschen dat Autobahndreeeck Moseldaal un de Anslusssteed Daun nich blots de A&nbsp;1, man ok de A&nbsp;48 utschillert. As de Autobahnen Anfang vun de 1990er Johren nee organiseert weern, is de Deel in’n Westen vun de luxemborgschen Grenz bit na Trier in de A&nbsp;64 ümnöömt worrn.

## Fröhere Plaans un hüütigen Tostand
De Autobahn schüll vun Dernbach bit na de hüütige A&nbsp;480 na Reiskirchen wieterföhren un vun dor wieter na’t Hattenbacher Dreeeck twüschen de Autobahnen A&nbsp;5 un A&nbsp;7. De Afsnitt twüschen de hüütigen A&nbsp;5 twüschen dat Dreeeck Reiskirchen un dat Hattenbacher Dreeeck weer dorbi toeerst as A&nbsp;48 utschillert. De A&nbsp;5 schüll vun Gießen über dat Krüüz Herford na Bremen verlopen. De Deel vun de A&nbsp;48 is denn in’n Rahmen vun de Reform vun de Autbahntallen in A&nbsp;5 umnöömt worrn.

In’n Bundsverkehrsweegplaan vun 2003 is en Afsnitt vun de A&nbsp;48 vun Mogendorf bit Siegen indragen as „wietere Nafraag mit hoog ökoloogsch Risiko“.

De Autobahn is in jede Richt tweestriepig mit Standstriepen boet worrn. De Afsnitt twüschen dat Autobahndreeeck Deernbach un Bendorf/Neuwied is later op dree Striepen in jede Richt ümmarkeert worrn, man op wiete Streck ahn dat en ne’en Standstriepen anföögt worrn is. En Utnahm dorvun is dat Rebeet üm de Utfohrt Höhr-Grenzhausen. In sünnere Afstännen gifft dat dorüm Nootbuchten tovn Anhollen. Wieterhen hebbt ok en poor Parkplätz wegen disse Sünnerheit keen Gaumakerstriepen un sünd blots dör en Stoppschild vun de Fohrbahn scheedt.

## Weblenken

* Vullstännige Beschrieven vun’n Verloop (hdt.)
Bottervagel

**Bottervagel** betekent

* Bottervagels, en Insekt ut de Ornen *Lepidoptera*,
* Goldpeer, en Insekt ut de Ornen Odonata.
Busse

**Busse** betekent

* Busse, en Familiennaam (för Lüüd mit düssen Naam kiek dor),
* Busse (Bus), Fohrtüüg för de Straat,
* Busse (Goldpeer), Insekt ut de Ornen Odonata,
* Busse Elektromobil-Bau, fröheren düütschen Autohersteller.

Kiek ok bi: Buße, Buss.
Damensnieder

**Damensnieder** betekent

* Snieder, de Kledaasch för Froenslüde maakt,
* Damensnieder, Ornen von Insekten.
Dubbeldecker

**Dubbeldecker** betekent

* Fleger mit twee Flögels över’nanner,
* Dubbeldeckerbus för Omnibussen mit twee Stockwarken,
* annern Naam för Goldpeer.
Eugene Wright

**„The Senator“ Eugene Joseph Wright** (* 29. Mai 1923 in Chicago; † 30. Dezember 2020 in Los Angeles, Kalifornien) weer en US-amerikaansch Jazz-Kontrabassist. Bekannt wurr he as Liddmaat vun dat Dave Brubeck Quartet, besünners dör dat bekanntste Album vun de Gruppe *[[Time Out]]* (1959), mit den Pianisten Brubeck, de Slagtüüchspeler Joe Morello un Paul Desmond (Saxophon).

Wright speel mit de Lonnie Simmons Grupp un leit van 1943 bit 1946 sien eegen Band, de  „Dukes of Swing“; sien groot Dörbröök gelung hüm aber eerst in de Grupp vun Dave Brubeck. He speelt en bannig soliden Jazz, de vun Brubecks Speelwies beinfloot weer.  

Wright weer dorför all bi Gene Ammons (1946–48, 1949–51), bi Count Basie (1948/49) un bi Arnett Cobb (1951/52) tätig. He hett aber ok mit Charlie Parker, Billie Holiday, Carmen McRae, Buddy DeFranco, Red Norvo, Cal Tjader, Kai Winding, Karen Hernandez, Sonny Stitt, Dorothy Donegan un Monty Alexander tosommen speelt.

Mit *Basically Wright* hett he en Book vun sien Kompositionen för Kontrabass vörleggt, dat bi Hansen verleggt wurr.
Anastasius III. (Paapst)

**Anastasius III.**, boren in Rom, weer Paapst van April 911 bit Juni 913 un dormit Nahfolger vun Sergius III.. Sien Naam bedüüt: „de weer upstahn is“ (greeksch).

Över hüm gifft dat so good as kien Upteknungen. Sien Pontifikat fallt in de Tiet vun de Herrschap vun röömsch Adligen över Rom un de Mätressenherrschap (Pornokratie). Sien Nahfolger wurr denn Lando.

## Weblenken
* Anastasius III. in dat Biographisch-Bibliographisch Kirchenlexikon
* Anastasius III. in de Katalog vun de Deutsche Nationalbücherei
Joe Morello

**Joe Morello** (* 17. Juli 1928 in Springfield, Massachusetts; † 12. März 2011 in New Jersey) weer en US-amerikaansch Jazzmusiker.
 
Morello hett toeerst mit söss Johren Violine lehrt. Mit negen Johr kunn he dat Instrument so good spelen, dat he en Solo Upträe in Mendelssohns Violinkonzert mit dat Boston Symphony Orchestra maken kunn. Mit 15 Johren hett he aber zo dat Slagtüüch wesselt, wo he bi  George Lawrence Stone (de vun de nee Techniker vun sien Schölr so beindruckt weer, dat he hüm dat nächst Lehrbook widmet hett) un Billy Gladstone vun de Radio City Music Hall lehrt hett. Morello wurr nah Tosommenarbeit mit de *Glen Gray Band* (1950), dem Gitarristen Johnny Smith (1952) un de *Stan Kenton Band* (1952) regulär Bandliddmaat vun dat *[[Marian McPartland]] Trio* (1953–1956). Van 1957 bit 1967 bild he gemeensam mit  Dave Brubeck (Klaveer), Paul Desmond (Oltsaxophon) un Gene Wright (Bass) de woll berühmteste Formation vun dat „Dave Brubeck Quartett“. Brubeck leet de vun Geburt an sehbehinnert Morello Ruum för utdehnt Soli. Good Bispeelen dorför sünd „Castilian Drums“, „Take Five“, „Far More Drums“, „Watussi Drums“ un „Unsquare Dance“. De Upnahmen vun dat berühmt Konzert van’ 22.&nbsp;Februar 1963 in de Carnegie Hall beeden in „Castilian Drums“ en besünners utdehnt Morello-Solo.

Nah de Trennung vun Brubeck hett Morekko, de as ganz präzise Slaagtüüchspeler gellt, ok Platten mit sien „Joe Morello Quartet“, dem neben hüm noch Greg Kogan (Piano), Ralph Lalama (Saxophon un Flöt) und Gary Mazzaroppi (Bass) anhören, verapenlicht: „going places“ (dmp records 1993) un „Morello Standard Time“ (dmp records 1994). Morello interpreteert old Standards (Sweet Georgia Brown, Take Five), grippt aber ok nee Filmmusik (Mission Impossible) up. Neben sien Tätigkeit as Musiker geev Morello ok Ünnerricht in Slagtüüch. 

## Weblenken
* Morello bi Drummerworld
Robert William Holley

**Robert William Holley** (* 28. Januar 1922 in Urbana, Illinois, USA; † 11. Februar 1993 in Los Gatos, Kalifornien, USA) weer en US-amerikaansch Biochemiker.

Holley gelung in dat Johr 1962 eerstmals de Isolierung vun en transfer-RNA, twee Jahre later sequenzeer he de Alanin-tRNA. 1968 kreeg he gemeensam mit Har Gobind Khorana un Marshall Warren Nirenberg den Nobelpries för Physiologie oder Medizin för de *Interpretation des genetischen Codes und seiner Funktion bei der [[Proteinsynthese]]*.

## Literatur
* Winfried R. Pötsch (Federführung), Annelore Fischer, Wolfgang Müller: Lexikon bedeutender Chemiker, Harri Deutsch 1989, S. 209 f.
* Gisela Baumgart: *Holley, Robert William.* In: Werner E. Gerabek, Bernhard D. Haage, Gundolf Keil, Wolfgang Wegner (Hrsg.): *Enzyklopädie Medizingeschichte.* De Gruyter, Berlin/New York 2005, ISBN 3-11-015714-4, S. 610 f.

## Weblenken
* Holley up Commons
* Biographie up de Siet vun den Nobelpreis (engelsch)
Palmeros

**Palmeros** weern in’ Flamenco de Musiker vun en Flamenco-Ensemble nömmt, de den  Rhythmus dör Klappen vun de Hann (Palmas) maken.

Eenig good Palmeros sünd bannig fraagt, weil de typische Rhythmus vun de Flamenco nich unwesentlich vun de Qualität un de Musikalität vun de Palmeros afhängig is.
George Shearing

**George Albert Shearing** (* 13. August 1919 in London; † 14. Februar 2011 in New York City, New York) weer en US-amerikaansch Jazz-Pianist vun britisch Herkunft. 

Shearing, vun Geburt an blind, fung mit dree Johren an, Klaveer to speelen. Indem he Jazz-Upnahmen „afhörn“ dee, broch he sück de musikalschen Grundtüüg vun de Stil sülvst bi un fung bald an, in Londoner Hotels, Clubs un Bars uptotreden; af un an alleen, fakener in Danskapellen. 

1940 wurr Shearing Liddmaat in de damals anseggt Band vun Harry Parry. He speel för de BBC, ünner annern mit den Jazz-Geiger Stéphane Grappelli un mit Jimmy Skidmore. 1946 gung de Pianist in de USA, deren Staatsbürgerschap he 1955 annehm. 

As Baas vun en Quintett (Klaveer, Gitarr, Bass, Slagtüüch un Vibraphon), in dat över de Johren Musiker as Cal Tjader, Charlie Shoemake, Chuck Wayne, Marjorie Hyams, Denzil Best, Israel Crosby, Joe Pass, Pat Martino un Gary Burton mitwarkten, nehm Shearing en Antall hööchst spoodriek Schallplatten up; dorünner „September in the Rain“, sien eenzig Hit in de US-Charts, un „Lullaby of Birdland“. Sien Stil, de ünner annern dat Unisono-Speel vun Klaveer un Vibraphon begäng maken de, wurr wiethenn kopeert. 

Later is Shearing in’ Trio, solo un tonehmend in’ Duo uptreden; he speel mit den Montgomery Brothers, Marian McPartland, Brian Torff, Jim Hall, Hank Jones, Kenny Davern, Stix Hooper un Neil Swainson tosammen. Ok Singer as Nat King Cole, Peggy Lee, Ernestine Anderson, Carmen McRae un Mel Tormé hebbt mit hüm arbeit.

Inspiration weer för Shearing ok de klassisch Musik; eenige vun sien Soli erinnern an den Stil vun Debussy un Erik Satie. 

En Variante vun de Blockakkord-Technik, dat *Shearing voicing*, ist nah hüm nömmt. 

## Enkeld Nahwiesen


## Weblenken
* Sien Websteed (engelsch)
* Personennaamdatei
John Stubblefield

**John Stubblefield** (* 4. Februar 1945 in Little Rock, Arkansas; † 4. Juli 2005 in Bronx, New York) weer en US-amerikaansch Jazz-Tenorsaxophonist un Flötist.

## Leven un Wark
John Stubblefield hett as Kind eerst Klaveer lehrt, wessel denn aber to dat Saxophon, truck later nah Chicago, wo he Enn’ vun de 1960er Jahre in dat AACM-Ümfeld mit Musikers as Joseph Jarman oder Lester Bowie arbeiten dee. 1971 truck he nah New York un Arbeit dorm it Charles Mingus un McCoy Tyner. 1972 hett he an Anthony Braxtons Produktion *Town Hall (Trio & Quartet) 1972* mitwarkt, 1973 speel he bi Abdullah Ibrahim (*Africa Space Program*) un 1974 speel he för en körten Tiet in de Miles Davis Band, wo he up den Titel *Calypso Frelimo* to hören is, to finnen up dat Album *Get Up With It*.  1976 weer he Liddmaat vun de Band vun Nat Adderley. 

In de 1980er Johren harr he eegen Formationen; siet 1984 nehm he Alben ünner eegen Naam, meest för dat Enja-Label mit Musikers as Geri Allen, Cecil Bridgewater, Mulgrew Miller, Charnett Moffett, Hamiet Bluiett, Rufus Reid un Victor Lewis up. 1980 hett he an Kip Hanrahans Produktion *Coup de Tete* mitwarkt, 1983 weer he an de  Produktion *Impressions of Charles Mingus* vun dat Teo Macero Orchestra bedeeligt,  1988 speel he in Julius Hemphills Big Band, in de Jerry Gonzalez Band un bi Kenny Barron (*Live at fat Tuesday's*). 1989 weer he noch an Abdullah Ibrahims Album *African River* bedeeligt un speel bi Louis Hayes (*Una Max*).

In de 1990er Johren speel he mit McCoy Tyner, Craig Harris (*F-Stops*), nochmals 1994 mit Kenny Barron un Jerry Gonzalez un 1997 mit Larry Willis. Van 1993 an weer he regelmaatig an Projekten vun de Mingus Big Band bedeeligt.

John Stubblefield is an Prostatakrebs storven.

Sien Stil wurrd vun Richard Cook mit David Murray vergleeken.

## Diskographisch Hinwiesen
* *Confessin' * (Soul Note, 1984) mit Cecil Bridgewater
* *Bushman Song* (Enja, 19876) mit Geri Allen
* *Countin’ the Blues* (Enja, 1987) mit Hamiet Bluiett
* *Morning Song* (Enja, 1993) mit George Cables

## Literatur
* Richard Cook & Brian Morton: *[[The Penguin Guide to Jazz|The Penguin Guide to Jazz on CD]]*, 6th Edition, London, Penguin, 2002 ISBN 0-14-017949-6.

## Weblenken
* AllAboutJazz.com: Nahroop
Jimmy Skidmore

**Jimmy Skidmore** (* 8. Februar 1916 in London as *James Richard Skidmore*; † 22. August 1998 ok dor) weer en engelsch Jazz- Saxophonist vun de traditionell un vun de Mainstream Jazz.

Skidmore speel anfangs Gitarr, bevör he mit 20 Johr to dat Tenorsaxophon wessel. In de fröh 1940er Johren speel he mit George Shearing in’ *West London Rhythm Club* un in de *Radio Rhythm Club Quartet* vun de BBC; dornah speel he bi Harry Parry (1942), bi Carlo Krahmer (1943), bi Frank Deniz *Spirits of Rhythm* un bi  Eric Winstone (1944). Denn arbeit he bi de *Vic Lewis - [[Jack Parnell]] Jazzmen* bzw. bi Vic Lewis, um dornahmit Victor Feldman un Kenny Baker uptotreden. Tüschen 1956 un 1960 speel he bi Humphrey Lyttelton. Siet de 1960er hett he mit Jazz uphollen, hett eerst as Publizist un denn in en Supermarkt arbeit. Eerst in de 1980er is he weer anfange, anfangs bi Kathy Stobart, denn aber ok mit eegen Gruppen.

Sien Sohn Alan Skidmore wurr ok Jazzmusiker un is af un an mit hüm uptreden.

## Utwahldiskographie

**Oh Monah* mit Nat Gonella (Philips Records)
**Kenny Baker and Jazz Today Unit* (Polygon)
**Kenny Baker and Friends* (Nixa)
**The Melody Maker's All-Stars* (Nixa)
**Jazz Today Unit* (Esquire)

### bi Humphrey Lyttelton
**Humph Plays Standards* (Bethlehem Records)
**Jazz Showcase* (Nixa)

## Weblenken
*Jimmy Skidmore Diskographie
*Nahroop (engelsch)
Maastrichtium

Dat **Maastrichtium** is de böverste un jüngste chronostratigraafsch Stoop vun de Böverkried. In de Eerdchronologie warrt se angeven in de Tiet vun üm un bi 70,6 bit ruchweg 65,5 Millionen Johren vör hüüt. Dat Maastrichtium folgt op dat Campanium un warrt na baven vun’t Danium aflöst, dat fröher noch to de Kried mit to tellt weer, vundaag aver de öllste Stoop vun’t Paläogen un togliek vun’t Känozoikum dorstellt.

An’t Enn vun’t Maastrichtium liggt de so nöömte Kried-Tertiär-Grenz, de een vun de gröttsten Massenutstarven in de Eerdhistorie dokumenteert.

## Naam
De Beteken *Maastrichtium* is vun de Stadt Maastricht afleidt. De Stoop as ok de Naam weern 1849 vun André Dumont vörslahn.

## Definitschoon
De Basis vun de Stoop warrt mit dat eerste Optreden vun de Ammoniten-Oort *Pachydiscus neubergicus* defineert. Dat bövere Enn warrt dör en Iridium-Anomalie sett, de ok mit dat Utstarven vuh ünnerscheedlichste Deergruppen (Foraminieren, kalkig Nannoplankton, Dinosauriers, Ammoniten, Belemniten u. a.) tosamenfallt. De GSSP liggt in’t Grande Carrière, Tercis-les-Bains, Département Landes in Süüdwestfrankriek.

## Ünnerdeelen
För’t Maastrichtium sünd twee Ünnerstopen vörsehn, de as Ünner- un Bövermasstrichtium betekent warrt.

In’t Rebeet vun de Thetys warrt dree Ammoniten-Zonen ünnerscheedt (vun Jung na oolt):
* *[[Anapachydiscus terminus]]*
* *[[Anapachydiscus fresvillensis]]*
* *[[Pachydiscus neubergicus]]* bit *[[Pachydiscus epiplectus]]*

## Entwickeln vun Deerten un Planten
Mit dat Maastrichtium geiht de Kried to Enn un dormit ok togliek dat Mesozoikum. Dorna folgt de Periood vun’t Paläogen, dat al to dat Känozoikum tellt. De Övergang warrt as Kried-Tertiär-Grenz (*K-T-Grenz*) betekent, na den ölleren Begreep vun’t Tertiär. Disse Grenz is prägt vun’t Massenutstarven vun den gröttsten Deel vun de dormoligen Deerten un Planten. As Oorsaak warrt de Inslag (Impakt) vun en groten Meteoriten annahmen oder en utermatig starken Vulkanismus. De K-T-Grenz fallt butendem mit en stark Torüchtehn vun de See (*Marine Regresschoon*) tohopen. Dat harr as Naklapp en Dröögfallen vun wiete Schelfrebeden, de in’t Campanium un to Anfang vun’t Maastrichtium noch vun flache Seen bedeckt weern. De Levensruum vun vele Inwahners vun Flachwater is dormit verswunnen.

## Literatur
* Felix Gradstein, Jim Ogg, Jim & Alan Smith: A Geologic timescale. Cambridge University Press 2005 ISBN 9780521786737
* Hans Murawski & Wilhelm Meyer: *Geologisches Wörterbuch*. 10., nee bearb. u. wiet. Opl., 278, Enke Verlag, Stuttgart 1998 ISBN 3-432-84100-0.
* D.&nbsp;B. Weishampel u.&nbsp;a. (Rgv.): *The Dinosauria.* 2. Opl. University of California Press, Berkeley 2004, S. 517–606 (Afsnitt *Dinosaur distribution*).

## Weblenken
* Düütsche Stratigraafsche Kommisschoon (Rgv.): ''Stratigraphische Tabelle von Deutschland 2002''. Potsdam 2002 ISBN 3-00-010197-7 (PDF; 6,57 MB)
* Norges Network of offshore records of geology and stratigraphy (PDF-Datei; 103 kB)
Geheemraat Dr. Oldenburg

**Geheemraat Dr. Oldenburg** is en Sort vun’n Huusappel (*Malus domestica*), de 1897 an de dormoligen Högeren Lehranstalt för Aaftbo in Geisenheim tücht worrn is. Bi den Appel hannelt sik dat üm en Krüüzen ut de Sorten Minister von Hammerstein un Baumanns Renett. Annere Naams vun den Appel sünd t.&nbsp;B. *Geheemraat Oldenburg* un *Oldenburg*.

## Boom
De Boom bruukt go’en Bodden un goot Dünger un billt dor ’n middelgrote, lichte Kroon ut. De Büüt sett ok op slechtere Boddens fröh in un fallt noch enigermaten rieklich ut, man de Boom wasst dor slechter un is ok anfalliger för Boomkrebs. En schuulte Laag is vun Vördeel, nich toletzt ok wegen de lütte Stormfastigkeit vun de Frücht. De Bruuk as Heck is för den Oldenburg nich sinnvull.

## Frucht un Bruuk
De Appels vun de Sort Geheemraat Dr. Oldenburg sünd middelgrote, hoochboete Tafelfrücht mit geelgröne Schaal, de op de Sünnensiet deels kröftig root warrt. Dat Fruchtfleesch is locker un saftig, d Smack fien sööt-süürlich. För den Hannel warrt disse Appelsort kuum anboet, man se is wegen ehrn sünneren, fast exotischen Smack in vele Goorns vun Appelfrünnen to finnen. De Oorntiet fangt in’n September an. De Riep to’n Geneet geiht dorgegen vun Oktober bit över’n Dezember.

## Literatur
*Aafttafel Nr. 250 ut de Goorntietschrift 'Nach der Arbeit' Jahrgäng 1935-1956 (PDF-Datei; 80 kB)
*Tafel Nr. 15 ut 'Unsere besten deutschen Obstsorten' Band 1: Aepfel, 6. Oplaag, Verlag Rud. Bechtold & Comp., Wiesbaden (PDF-Datei; 515 kB)

## Biller

Bild:Apfelblüte, Sorte Geheimrat Dr. Oldenburg.jpg|Appelblööt vun de Sort Geheemraat Dr. Oldenburg
Bild:Malus-Geheimrat-Dr.-Oldenburg.jpg|Mehrere Appels Geheemraat Dr. Oldenburg
Bild:Apple seeds - variety Oldenburg (aka).jpg|Appelkarns vun de Sort Geheemraat Dr. Oldenburg


## Kiek ok
List vun de Appelsorten
Heist-Movie

**Heist-Movie** (vun engl. *heist* IPA: ˈhaɪst ‚Roov‘, ‚Överfall‘; wenn Komik mit dorbi is, ok *Caper-Movie* vun engl. *caper* ‚Gauneree‘) is en Filmgenre, dat to de Grupp vun de Thriller höört. Filmen ut dit Genre hannelt normalerwies vun dat Planen, Vörbereiten un opletzt dat Dörföhren vun en ungewöhnlichen, riskanten, mitünner schier unmööglichen Roof. De Inholt warrt dorbi ut de Sicht vun de Rövers wiest un se sülvst warrt tomeist as de Sympathiedrägers dorstellt.

## Etymologie
De Begreep *Heist* is’n US-amerikaanschen Jargon un steiht allgemeen för *Roov* oder *Överfall*. Dat Woort is afleddt vun *to hoist* „anböhren“, wat mööglicherwies in Analogie steiht to *shoplift* „Ladendeveree“. Jüst so kann dat Woort op dat Helpen dör en so nöömte Röverledder bi’t Hoochkladdern vun hoge Muern oder högere Finsters hendüden.

## Thematik
Tyypsch för disse Oort vun Film is de Roov bi Banken, Museen, Juwelieren oder ok bi Privatpersonen. Faken geiht dat üm Saken, de en hogen Geld- oder ideellen Weert hebbt. Faken weet de Tokieker dorbi al teemlich fröh, üm wat för en Saak dat geiht, de klaut warrn schall, un wat de Problemen sünd, mit de de Röver oder Rövers kloorkamen mööt. Dat künnt Wachlüüd wesen, kumplizeerte Alarmanlagen oder goot sekerte Safes.

De bedüdene Inholt vun en Heist-Movie is, welke Kneep, Helpmiddels oder physische Anlagen helpen doot, de Problemen bi de Deveree to överwinnen. Untyypsch is dorgegen dat Anwennen vun körperliche Gewalt oder sogor vun Moord, üm an’t Teel antokamen. För den Spannungsbagen is dat aver nich üngewöhnlich, dat Plaans ännert warrn mööt, oder dat Torüchslääg to affungen warrn mööt. Wenn dat in den Film üm en Koppel vun Rövers geiht, gifft dat in de Grupp sülvst faken ok Scherereen, Verraat oder Geld Afpressen ünnerenanner

## Filmen
De Film, de dissen Film begrünnt hett, is de franzöösche Film *[[Du rififi chez les hommes]]* (dt.: *Rififi*) ut dat Johr 1955. Dorin geiht dat üm’t Inbreken in en Juwelier-Laden. De Spood vun den Film weer de Grundlaag nich blots för vele Nafolger-Filmen un Afwanneln, man hett in de Narichtenspraak ok de Floskel „op feinste Rififi-Oort“ inföhrt, mit de Inbröök vun disse Oort beschreven warrt.

Mit den Film *[[Klatretøsen]]* (dt.: *Kletter-Ida*) is 2002 ok de eerste Kinnerfilm in’t Heist-Movie-Genre ümsett worrn.

## Kiek ok
* Kriminalkummedie
Georgie Auld

**Georgie Auld** (eegentlich John Altwerger; * 19. Mai 1919 in Toronto, Ontario; † 8. Januar 1990 in Palm Springs, Kalifornien) weer en US-amerikaanschen Jazz-Tenorsaxophonist, Klarinettist un Bandleader vun den Swing.

## Leven
Auld is in Kanada upwussen, leev aber siet Enn vun de 1920er Johren in de USA un harr eerste Uptritte mit eegen Formationen in de New Yorker Stadtdeel Greenwich Village, so in de  Jazzclub *Nick´s*. Later arbeit he in Orchesters vun Bunny Berigan 1937/38, denn 1938/39 bi Artie Shaw, de sien Orchester he 1940 övernehm. 1940/41 speel he bi  Benny Goodman, 1941/42 wedder bi Shaw un, bit he to de US-Army inberopen wurr, mit en  eegen Big Band.

1949 harr he an’ Broadway sien Debüt as Schauspeler in dat Stück *The Rat Race*. Dorneben speel he mit  Erroll Garner, Dizzy Gillespie, Al Porcino, Billy Eckstine, Tiny Kahn, Frank Rosolino, mit de he en Quintett un en Big Band bild. Neben sien Gastuptritte in völ Swingbands hett Auld ok eegen Formationen leit, as  *Georgie Auld and His Orchestra* un *Georgie Auld and His Hollywood All Stars*.

1977 speel he in de Film *New York, New York* en Bandleader un weer ok as technisch Berader för dissen Film tätig. Tietwies harr Auld en Club in Hollywood un weer as Agent vun der Musikergerwerkschaft tätig. 

Sien expressiv Stil weer anfangs vun Coleman Hawkins beeinfloot, wessel denn aber in en modernistisch Variante vun den Stil vun Jimmy Lunceford.

## Utwahldiskographie
* *Jump, Georgie, Jump* (Hep, 1940. 1944)
* *Handicap* (Discovery, 1945-47)
* Auld-Hawkins-Wewbster-Sextet: *Rainbow Mist* (Delmark, 1944)
* *Airmail Special* (Fresh Sound Records)

## Literatur/Born
* Martin Kunzler: *Jazzlexikon*, Reinbek, Rowohlt, 1993
* Richard Cook & Brian Morton: *[[The Penguin Guide to Jazz|The Penguin Guide to Jazz on CD]]*, 6th Edition, London, Penguin, 2002 ISBN 0-14-017949-6.

## Weblenken/Born
* http://www.swingmusic.net/Auld_Georgie.html
* Biographie in de Bigband Library
* Personennaamdatei

## Enkeld Nahwiesen
Russell Carpenter

**Russell Paul Carpenter** (* 9. Dezember 1950 in Van Nuys, Kalifornien, USA) is en US-amerikaanschen Kameramann un Fotograf.

## Leven un Wark
Carpenter hett as Kameramann bi’n Horror- un Science-Fiction-Film anfungen, as to’n Bispeel *The Lawnmower Man* oder *Pet Sematary 2*. He is dör sien Tosamenarbeit mit James Cameron intenatschonal bekannt worrn, för den he bi t.&nbsp;B. *True Lies* achter de Kamera stahn hett as ok bi *Titanic*, wat bit hüüt Carpenter sien spoodriekst Filmarbeit weer.

Blangen de Kameraarbeit fotografeert he ok un stellt siene Biller in Utstellen ut.

Carpenter is verheiraat un hett mit sien Fro Patti een Kind.

## Filmografie (Utwahl)

## Utteken
Russel Carpenter is bit 2010 achtmol för Filmpriesen vörslahn wesen. För sien Arbeit an den Film *Titanic* is he mit fief Priesen uttekent worn:
* 1998: mit den *[[Oscar]]* in de Kategorie *[[Oscar/Best Kamera|Beste Kamera]]*
* 1998: mit den *[[ASC Award]]* in de Kategorie *Rutragen Leistung in Kameraarbeit bi theatraalsch Warken*
* 1998: mit den *[[Sierra Award]]* in de Kategorie *Beste Kamera*
* 1998: mit den *[[FFCC Award]]* in de Kategorie *Beste Kamera*
* 1998: mit den *[[CFCA Award]]* in de Kategorie *Beste Kamera*

## Weblenken
* 
* offizielle Websteed
Dominique Kusche

**Dominique Christine Kusche** (* 7. Juni 1990 in Wermelskirchen) is en düütsche Kinnerdorstellersche. 

Kusche is dör de Rull as „Sophie Ziegler“ in de ARD-Sepenoper Lindenstraße bekannt wurrn. Se hett disse Rull in de Folgen 680 bit 1518 speelt. Na de School hett se sik as Produkschoonsmechanikersche utbilln laten. Vun 2013 bit 2017 hett se in Hennef en Wieterbilln as staatlich prüfte Technikersche maakt. Se wahnt vundaag in Siegburg.

## Weblenken
*
Tour of Missouri

De **Tour of Missouri** (dt. *Missouri-Rundfahrt*) weer en US-amerikaansch Straatenradrennen. 

Dat Rennen wurr van 2007 bit 2009 utdragen un funn immer in' September statt. Fohren wurr dat Rennen in de US-amerikaanisch Bundsstaat Missouri. Dat Rennen tell to de UCI America Tour un weer in de Kategorie 2.1 instuuft. Premierenwinner is de  US-Amerikaner George Hincapie ween.

## Siegerlist
*2009  David Zabriskie
*2008  Christian Vande Velde
*2007  George Hincapie

## Weblenken
*Offiziell Websteed
(5) Astraea

**(5) Astraea** (oorsprünglich **(5) Asträa** http://articles.adsabs.harvard.edu/cgi-bin/nph-iarticle_query?1848ABSBe...3..226E) is en Asteroid (S-Typ) ut de Hööftgördel, de an’n 8. Dezember 1845 vun de düütsch Astronom Karl Ludwig Hencke in Driesen opdeckt wurrn is. Da weer dat eerste Opdecken nah 40 Johr, nahdem de letzte Asteroid opdeckt wurrn weer. De afsolute Helligkeit bedrocht 3,34. 

De Asteroid is nah Astraea, en Dochter vun Zeus un Göddin vun de Gerechtigkeit nömmt wurrn.
Josef Pirrung

**Josef Pirrung** (*Seppl Pirrung*; * 24. Juli 1949 in Münchweiler an der Rodalb; † 11. Februar 2011) weer en düütsch Footballspeler. 

Af Februar 1967 harr Pirrung mehrere Insatzen in de düütsche Jöögdfootballnatschonalmannschap to verteken, so ok bi en UEFA-Turnier in Törkie. In dat sülvige Johr hett he sück aber ok dreemal dat Been braken. 

1969 wessel de 1,67 m groot Pirrung vun FC Münchweiler/Rodalb (Rhienland-Palz) to’n 1. FC Kaiserslautern. He speel in de Football-Bundsliga bis 1981 blots för dissen Vereen. He keem up 305 Bundsligaspelen, in de he 61 Dooren schaaten hett. Tweemal stunn he mit de Vereen ok in’t Pokalendspeel, de aber jeweils verloren wurrn.

För Düütschland hett he 1974 twee Länderspelen makt un hör ok to dat vörlööpig Upgebot för de Weltmeesterschap 1974, wurr denn aber doch nich berücksichtigt. 

He is an Krebs storven.
Bobby Militello

**Robert Philip „Bobby“ Militello**  (* 25. März 1950 in Buffalo, New York) is en US-amerikaansch Jazz-Musiker (Altsaxophon, Tenorsaxophon, Klarinett un Flöte).

Bobby Militello hett tonächst – beeinfloot vun de Film *The [[Benny Goodman]] Story* -  Altsaxophon un Klarinett lernt, speel mit lokalen Bands in sien Heimatstadt Buffalo un gung van 1975 bit 1979 mit Maynard Fergusons Big Band up Tournee. 1980 speel he in  Jazzclubs in Florida; dornah weer he freeschaffend Musiker, eerst van 1981 bit 1984 in Buffalo; denn weer he bit 1992 in Los Angeles tätig un speel dor in de Orchesters vun Don Menza, Bill Holman un Bob Florence. Militello nehm in disse Tiet ok mit Ferguson und Charlie Shoemake up; af 1983 speel he immer weer in de Bands vun Dave Brubeck un wark ok an völ Brubeck-Platteninspeelen mit. Dorneben hett he mit eegen Formationen arbeit un nehm ok eenig Alben ünner eegen Naam up; he is aber ansonsten vor allen in de Musikszene in Buffalo aktiv. De Kritiker Scott Yanow betekend in  Allmusic Bobby Militello as utgetekend, aber ünnerbeweert Holtblaser.  

## Diskographisch Henwiesen
**Alben unter eigenem Namen**
* *Bobby M Blow*  (Motown, 1983)
**Heart & Soul* (Positive Music, 1993)
**Easy to Love* (Positive Music, 1994)

**Alben mit Dave Brubeck**
**So Whats New* (Telarc, 1997)
* *40th Anniversary Tour of the UK* (Telarc, 1998)
**Park Avenue South* (Telarc, 2002)
* *80th Birthday Concert: Live With the LSO* (Telarc, 2002)
**London Flat, London Sharp* (Telarc, 2004)

## Born
* Richard Cook & Brian Morton: *[[The Penguin Guide to Jazz|The Penguin Guide to Jazz Recordings]]*, 8th Edition, London, Penguin, 2006 ISBN 0-141-02327-9
* Leonard Feather and Ira Gitler, *The Biographical Encyclopedia of Jazz*. Oxford/New York, 1999, ISBN 978-0-19-532000-8

## Weblenken
* Webpräsenz
* Bobby Militello blows his horn for Buffalo
* Biographie vun Scott Yanow  bi Allmusic
Alec Dankworth

**Alec Dankworth** (* 14. Mai 1960 in London) is en britisch Musiker (Kontrabass) un Komponist vun de Modern Jazz.

## Leven un Wark
Dankworth is in en musikalischen Familie upwussen: Sien Öllern sünd John Dankworth un Cleo Laine; de Singerin Jacqui Dankworth is sien Süster. Nah de Besök vun de  *Bedford School* studeer he van 1978 bit 1980 an dat Berklee College of Music. Dornah weer he bit 1983 Liddmaat vun dat Cleo Laine/John Dankworth Quintett, mit de he up Gastspeelreisen in de USA, Europa un Australien weer. He hett mit Tommy Chase, de *BBC Radio Big Band* un Clark Tracey, mit de he twee Alben inspeelt hett, arbeit. Mit  Nigel Kennedy hett he 1988 en Duoupnahm vun Duke Ellingtons Suite Black, Brown and Beige vörleggt un führ up en Tournee in Grootbritannien Die vier Jahreszeiten vun Antonio Vivaldi up. In dn 1980er Johren speel he ok mit Dick Morrissey, Spike Robinson, Jean Toussaint, Michael Garrick as ok Julian Joseph un hett en eegen Quintett upbaut. 

Mit Abdullah Ibrahim tour he 1993 dör Europa un Süüdafrika. Dornah gehör he to de Band vun Van Morrison. 1997 truck he nah New York City un spell mit dat Duke Ellington Orchestra. Siet 1998 weer he Liddmaat vun dat Quartett vun Dave Brubeck, mit dat he ok up Tournee gung un in de Carnegie Hall uptreden is. 2001 is he nah London torüchgahn. Tosommen mit sien Vader hett he denn de grootformatig "Generation Band" leit, mit dat he dree Alben makt hett. Ok mit Mose Allison, Clark Terry, Mel Tormé, Anita O'Day, Aster Aweke, Peter King, Guy Barker, Tina May, Bill Le Sage, Ken Peplowski, Tommy Smith, Jacqui Dankworth un Martin Taylor hett he speelt. 2002 hett he sien eegen Trio (mit Julian Argüelles un Phil Robson), ut dat  2006 da Quintett *Spanish Accents* entstand. 2008 is disse Grupp mit folgend Liddmaaten uptreden Alec Dankworth, Julian Arguelles,  Christian Garrick, Phil Robson, Jean-Pierre Rasle, Marc Miralta, dorto keemen as Singerinnen Emily Dankworth un Cleo Laine.

He hett ok noch Upnahmen mit Buddy De Franco, John Williams, James Galway un dat London Symphony Orchestra makt. 

## Priesen un Utteknungen
2007 kreeg he den *British Jazz Award*.

## Diskographisch Henwiesen
* Generation Band: *Rhythm Changes* (1996)
* *If You're Passing By* (2003)
* *Spanish Accents* (2008)

## Lexigraphisch Indrääg
* Ian Carr, Digby Fairweather, & Brian Priestley. *Jazz: The Rough Guide*. ISBN 1-85828-528-3

## Weblenken
* Webpräsenz
* Spanish Accents, 1988 (engelsch)
* Alec Dankworth — discography from Allmusic
* Personennaamdatei
Elmer Snowden

**Elmer Snowden** (* 9. Oktober 1900 in Baltimore, Maryland; † 14. Mai 1973 in Philadelphia, Pennsylvania) weer en US-amerikaansch Banjospeler, Bandleader un Musikünnernehmer.

He speel en swingenden Stil up sien Banjo, dat he as en Mandolien in Quinten stimmt harr. He is bekannt as de oorsprünglich Baas vun de ''Washingtonians'', de nah en Striet mit Snowden sück Duke Ellington to’n nee Baas wählt hebbt. In de 1920er Johren hett he bit to fiev Bands ünner sien Naam managt. Count Basie, Jimmie Lunceford, Bubber Miley, "Tricky Sam" Nanton, Frankie Newton, Benny Carter, Rex Stewart, Roy Eldridge and Chick Webb hebbt dorbi in de Bands, de he managt hett, speelt. En mit Bessie Smith upnommen Schallplatt ut dat Johr 1925 weer de Höhepunkt vun sien Jazz-Karriere. In de fröh 1960er Johren nehm he mit Lonnie Johnson Langspeelplatten up un nehm 1967 an de Berliner Jazzdaag deel.

## Diskographische Henwiesen
*Harlem Banjo* (OJC, 1960) mit Cliff Jackson, Tommy Bryant, Jimmy Crawford

## Enkeld Nahwiesen


## Weblenken
* Elmer Snowden im *The Red Hot Archive* (engelsch)
Rolf Recknagel

**Rolf Recknagel** (* 2. Februar 1918 in Steinbach-Hallenberg; † 5. April 2006 in Leipzig) weer en düütsch Literaturwetenschapler. 

He hett in Jena un Leipzig studeert. Siet 1954 weer he Dozent för utländisch Literatur vun de Gegenwart an de Fackschool för Bibliothekare in Leipzig. 1973 hett he sien Doktertitel kreegen. 

Recknagel wurr vör allen dordör bekannt, dat he up Grund vun stilitisch Verglieken rutfunnen hett, dat de Schriever B. Traven de sülvige is as de Münchner Schriever, Schauspeler un Räterevolutionär „Ret Marut“. Buterdem hett Recknagel ok noch Biografien to Jack London un Oskar Maria Graf verapenlicht.

1970 kreeg Recknagel den Heinrich-Heine-Pries vun dat Ministerium för Kultur vun de DDR. 

## Weblinks
*Recknagel in de Katalog vun de Deutsche Nationalbibliothek
Clas Thunberg

**Arnold Clas Robert Thunberg** (* 5. April 1893 in Helsinki; † 28. April 1973 ok dor) weer en finnisch Iesflinklöper.

## Werdegang
Thunberg fung eerst mit 18 Johren mit dat Iesflinkloopen an. In de Tiet van 1922 bit 132 weer he en vun de spoodriekste Löpers un wunn bi  de I. Olympisch Winterspelen 1924 in Chamonix fiev Medaillen (3 x Gold, 1 x Sülver, 1 x Bronze) as ok de twee wiedere Goldmedaillen 1928 in St. Moritz.

Doröver rut weer he fievmal Welt- un veermal Europameester. Noch in dat Öller van 42 Johren nehm he 1935 an de Iesflinkloop-Weltmeesterschapen in Oslo deel.

He hett insgesamt veer Weltrekorde up, vun de de Besttiet över de aber selten loopen Distanz vun 1.000 m ut dat Johr 1930 eerst 25 Jahre later dör Jewgeni Grischin verbetert wurr.

## Wat he schafft hett
*1922 Europameester, WM-Dart (Mehrkamp)
*1923 Weltmeester, Viez-Europameester (Mehrkamp)
*1924 Olympisch Goldmedaillen (1.500 m, 5.000 m, Mehrkamp), olymp. Sülverrmedaille (10.000 m), olymp. Bronzemedaille (500 m), Viez-Europameester (Mehrkamp)
*1925 Weltmeester (Mehrkamp)
*1927 Viez-Welt- un Viez-Europamester (Mehrkamp)
*1928 Olympisch Goldmedaillen (500 m, 1.500 m), Welt- un Europameester (Mehrkamp)
*1929 Weltmeester, Viez-Europameester (Mehrkamp)
*1931 Welt- un Europameester (Mehrkamp)
*1932 Europameester

Dorto weer he ok noch fiev mal finnisch Meester in’ Mehrkamp (1920, 1922, 1924, 1927 un 1928). Nah dat Enn’ vun sien Loopbahn weer he ok noch Liddmaat vun dat finnisch Parlament (Eduskunta).

## Weblenken
* Thunberg bi skateresults.com (engelsch)
* Thunberg bi  Sports-Reference.com
* Statistik bi ''Speedskatingnews''
Bob Bates (Musiker)

**Robert „Bob“ Bates** (* 1. September 1923 in Pocatello, Idaho; † 13. September 1981 in San Francisco) weer en US-amerikaansch Jazzbassist. He speel mit Dave Brubeck.

## Leven un Wark
Bob Bates is de Bröer vun de Bassist Norman Bates. He studeer klassischen Bass van 1944 bit 1948 un speel mit Sonny Dunham 1947 un bi Jack Fina van 1948 bit 1949. Am meesten in Erinnerung blieben deiht aber Bates’ Liddmaatschap in de fröhe Formationen vun Dave Brubeck van 1953 bit 1956. Nah sien Utstieg övernehm sien Bröer Norman sien Platz in de Brubeck-Band, de denn dör Eugene Wright ersett wurr. Sietdem weer Bob Bates nich mehr as Jazzmusiker tätig.

## Utwahldiskographie
* Dave Brubeck: *Brubeck Time* (Columbia, 1954)
* Dave Brubeck: *Jazz: Red, Hot And Cool* (Columbia, 1954–55)

## Literatur
* Richard Cook, Brian Morton: The Penguin Guide to Jazz on CD'', 6th Edition, London, Penguin, 2002
* Bielefelder Katalog 1988 & 2002

## Weblenken
* Allmusic: Biografie
Jochen Nickel

**Jochen Nickel** (* 10. April 1959 in Witten) is en düütschen Schauspeler.

Nickel hett eerst in’n Stratenbo lehrt un dor ok sien Gesellen maakt. 1981 is he an’t Theater kamen un weer bit 1987 ünner dat Regeer vun Roland Reber Liddmaat vun de Theatergrupp Theaterpathologisches Institut in Hattingen un Lünen. 

In’t Feernsehn weer he dat eerste mol 1989 to sehn, as de Feernsehfilm-Reeg Rote Erde vun Klaus Emmerich wietergüng. Dorna harr he tallrieke Engagements bi naamhafte Speelbasen in Film un Feernsehn. Faken speelt he dorbi ruge Minschen, Ganoven oder markante Ruhrputt-Typen, man ok af un to Rullen, de mit’n Inslag na Kummedie anleggt sünd. He hett ok in en grote Reeg vun Kortfilmen mitspeelt.

Nickel wohnt tosamen mit Sonja Kirchberger in en Penthouse op Mallorca. He hett en Dochter, de in Hamborg leevt.

## Filmografie (Utwahl)

## Weblenken
*
*Literatur vun un över Jochen Nickel in de Düütschen Natschonalbökeree
* Indrag bi prisma-online
* Sien egen Websteed
Oderwald

De **Oderwald** is en bit 205&nbsp;m hooch Höhentoog in Landkreis Wulfenbüttel in dat ööstlich Neddersassen (Düütschland). 

## Geographie
De stark bewald Oderwald befind sück wenig Kilometer westlich westlich vun de Grens to Sassen-Anhalt un en paar Kilometer ööstlich vun de Grootstadt Soltgitter in dat nöördlich Harzvörland. Dat licht tüschen Wulfenbüttel in’ Noorden un Schladen in’  Süüden insbesünner in dat Rebeet vun de Samtgemeend Oderwald, deren Naamsgever he is. Westlich liggt de Soltgitter-Höhentoog, nöördlich dat Fümmelser Holt, noordööstlich de Höhentüüg Asse un Elm, ööstlich de Ösel, süüdöstlich de Höhentoog Fallsteen un süüdlich de Harly-Wald, achter de sück de Harz erheevt.

## Wat antokieken is
To de Sehenswürdigkeiten vun de Oderwald gehört dat Kulturdenkmal Schalksburg (ca. 160&nbsp;m ü. NN), wo man Överreste vun Ringwallen finnen kann.

## Weblenken

* Ringwälle im Oderwald
Norman Bates (Jazzmusiker)

**Norman Louis Bates** (* 26. August 1927 in Pocatello, Idaho; † 29. Januar 2004) weer en US-amerikaansch Jazzbassist. He hett tosommen mit Dave Brubeck speelt.

## Leven un Wark
Norman Bates is de Bröer vun den Bassisten Bob Bates. He hett klassisch Bass studeert un speel anfangs bi Jimmy Dorsey 1945 un bi Carmen Cavallaro 1947. Am meesten blifft Norman Bates aber as Liddmaat in de fröh Formationen vun Dave Brubeck van 1948/49 in Erinnerung; later nehm he den Platz vun sien Bröer Bob in de Brubeck-Band in un speel van 1955 bit 1958 in de sien Band. Dornah harr he en eegen Trio in San Francisco. Neben Brubeck hett he ok Platten mit Wally Rose 1955 un Paul Desmond upnommen.

## Utwahldiskographie
* Dave Brubeck: *Reunion* (Fantasy/OJC, 1957)
* Paul Desmond: *Quintet - Quartet* (Fantasy/OJC, 1956-57)

## Literatur
* Richard Cook & Morton, Brian: The Penguin Guide To Jazz on CD'', 6th Edition, London, Penguin, 2002
* Bielefelder Katalog 1988 & 2002
Basophilie

En **Basophilie** is en Anstiegen vun de Tall vun basophile Granulozyten in’t Blood. Dorbi hannelt sik dat üm en sünnere Form vun de Leukozytoos, also en Anstiegen vun de Tall vun de witten Bloodkörpers. Wieter betekent *Basophilie* ok de Farvegenschop vun Zellen oder de Zellorganellen bi zyto- un histologischen Ünnersöken. Disse Egenschop hett jem ok den Naam *basophil* geven. As basophil warrt (tomeist) sure Molekül-Gruppen in’t Geweev betekent, de sik goot mit basische Farvstoffen (t.&nbsp;B. blau mit Hämatoxylin in de Hämatoxylin-Eosin-Farven) anfarven laat.

## Basophilie in de Hämatologie
Basophilen warrt in’t Knakenmark produzeert un hebbt de glieken Vörlöperzellen as Mastzellen. In’t Blood blievt se blots wenige Minuuten, denn wannert se in’t Geweev, woneem se mehrere Weken blievt.

Basophilie kummt faken tosamen mit en Eosinophilie vör. Oorsaken vun en Basophilie sünd Allergien un Hypersensitivitätsreakschonen. Butendem kummt dat bi’n Parasitismus faken to en Basophilie (Hartwormkrankheit, anner Krankheiten dör Fadenwörm, Befall mit Teken oder Flohallergien). Ok en Hyperlipoproteinämie, also en Stoffwessel- oder endokrine Krankheit mit en Anstiegen vun de Bloodfetten, kann mit en Basophilie verbunnen wesen. De basophile Leukämie is en bannig rore Tumorkrankheit. Bi de chronisch myeloischen Leukämie kummt dat jüst so to’n Anstiegen vun de Basophilentall.
Basopenie

De **Basopenie** is en Afnehmen vun de basophilen Granuloyzten in’t Blood. Se stellt dat dat Gegendeel vun de Basophilie dor.

De Basopenie is swoor natowiesen, vun wegen dat de Tall vun de Basophilen al physioloogsch teemlich lütt is. Utlööst warrn kann se vör allen dör’n tohogen Glukokortikoid-Spegel, wat to’n een endogen tostannen kamen kann dör Stress, to’n annern dör’t Innehmen as Heelmiddel.
They Might Be Giants

**They Might Be Giants** betekent

* They Might Be Giants, US-amerikaansche Band,
* *[[They Might Be Giants (Album)|They Might Be Giants]]*, Musikalbum von They Might Be Giants ut dat Johr 1986,
* *[[They Might Be Giants (Film)|They Might Be Giants]]*, Film ut dat Johr 1971.
Hal Kemp

**Hal Kemp** (* 27. März 1904 in Marion in Alabama; † 21. Dezember 1940 in Madera, Kalifornien) weer en US-amerikaansch Jazz-Saxophonist (Alt), Klarinettist, Arrangeur, Komponist un Bandleader.

Kemp, de all up de High School en Band (*The Merrymakers*) harr, hett sien Jazzband „Carolina Club Orchestra“ as Student an de University of North Carolina (ab 1922) grünnd, mit de he ok för Okeh upnommen hett un in’ Sömmer dör Europa tourt is. 1927 hett he de Leitung vun de Band sien Kommilitionen Kay Kyser (de bannig populär ok in Filmen wurr) överlaaten. He hett stattdessen in New York City en professionelle Band mit John Scott Trotter (sien Arrangeur), Saxie Dowell un de Singer un Slagtüüchspeler Skinnay Ennis, mit de all an de Universität en Septett harr, as ok tietwies de Trompeters Bunny Berigan un Jack Purvis; Trotter hett för de arrangeert. De Impresario Fred Waring hett hör nah New York in’t *Strand Roof* halt. Ehren Dörbröök harrn se aber eerst 1932 mit hör  Engagement in dat Chicagoer *Blackhawk Cafe*, de landswiet vun de WGN överdragen wurr. Hör „Sweet Sound“ mit dämpt Trompeten un Megaphon-verstärkt Klarinetten hebbt de Band in de 1930er Johren bannig populär makt; hör Themensong weer „How I'll Miss You When Summer Is Gone“. Se sünd in de Loop vun de 30er u. a. in dat New Yorker *Waldorf-Astoria* un in dat *Palmer House* in Chicago uptreden. 

Se harrn woll kien herutragend Musiker (blots Kemp un Trotter kunnen Noten lesen), wat aber dör de geschickt Arrangements vun Trotter utgleken wurr (wegen de vun hüm inführt  Stakkatos för de Trompeter, de blots slecht Tööne hollen kunnen, hett Johnny Mercer ut Jux seggt, dat se as Schrievmaschinen klingen würrn). Se hebbt faken in Europa tourt, wo de Prince of Wales to hör Fans tellen dee. As Trotter (1936) un anner ander markant Musiker as Ennis de Band verlaaten hebbt, verlor de Band den besünnern Sound un dormit ok en Deel vun hör Poularität.

Nah en Gastspeel in’ *Mark Hopkins Hotel* in San Francisco wurr Kemp in’ San Joaquin Valley in’ Mörgennebel vun en tomööt kommend Auto frontal rammt. An de Folgen vun dissen Autounfall (de Lung wurr dorbi verletzt un he kreeg en Lungenentzündung) is Kemp denn storven. Anfangs hett Bob Allen de Band wieder leit, 1941 wurr se vun Art Jarrett övernommen.

Kemp kun neben sien Hööftinstrumente ok Trompete un Klaveer spelen.

## Born
* Leo Walker: *The Big Band Almanac*. Ward Ritchie Press, Pasadena. 1978

## Weblenken
* Biographie bi Solid
*Biographie in de Bigband Library
Rob McConnell

**Rob McConnell** (eegentlich *Robert Murray Gordon McConnell*; * 14. Februar 1935 in London, Ontario; † 1. Mai 2010 ok dor) weer en kanaadsch Jazz-Basuunist, Komponist, Arrangeur, Bandleader un Lehrer.

## Leven un Wark
Rob McConnell hett dat Speel up de Ventil-Basuun up de Highschool lernt un fung Anfang vun de 1950er Johren sien Karriere as Beropsmusiker in kaanadsch Danzbands, u.a bi Don Thompson, Bobby Gimby, later in de Big Band vun Maynard Ferguson an. Van 1965 an speel he in de Formation *Nimmons’n’Nine Plus Six* vun den Arrangeur un  Klarinettisten Phil Nimmons. 1968 hett he sien eegen Bigband *The Boss Brass* grünnd, mit de he während de 1970er un 1980er Johren arbeit hett, u.a mit de Vokaalgrupp Singers Unlimited (1979).

De Band hett McConnell ut Studiomusikers vun Toronto tosommenstellt. De Instrumenteeren vun de 16 Mann stark Big Band bestunn ut Trompeten, Basuuns, Waldhöörns, en rhythm section, harr aber kien Saxophone. Eerst 1970 hett McConnell ok en *Saxophone section* inföhrt und hett de Band up 22 Liddmaaten erhöht. In de Loop vun de Johren hett sück *Rob McConnell & The Boss Brass* to en vun de populärst Jazzensembles Kanadas entwickelt, dat en Reeg vun Alben för Concord Jazz un anner Label upnommen hett. Liddmaaten vun sien Band weern u. a. Ed Bickert, Moe Koffman un Ludwig Nuss. 1986 speel de Big Band mit Mel Tormé en Concord-Album in.

1988 nehm McConnell en Lehrtätigkeit an de *Dick Grove School of Music* in Kalifornien an, is aber all en Johr later weer nah Kanada torüchgahn. 1997 wurr McConnell in de *Canadian Music Hall of Fame* upnommen. 1998 kreeg he de Utteknung *Officer of the Order of Canada*.

In de 2000er Jahren hett Rob McConnell mit en Tentett mit Terry Clarke arbeit, mit de he dree Alben inspeelt hett. 

## Utteknungen
Bob McConnell wurr mehrmals mit den Grammy uttekent:
* 1984 för de *Beste Jazz-Instrumentaldarbietung, Big Band* (Best Jazz Instrumental Performance, Big Band) för *All In Good Time* vun Rob McConnell & The Boss Brass;
* 1993 in de Kategorie *Bestes Instrumentalarrangement* (Best Arrangement On An Instrumental): för „Strike Up The Band“ vun Rob McConnell & The Boss Brass (Arrangeur: Rob McConnell)
* 1996 in de Kategorie *Bestes Instrumentalarrangement mit Gesangsbegleitung* (Best Instrumental Arrangement Accompanying Vocal(s)): för „I Get A Kick Out Of You“ vun Mel Tormé mit Rob McConnell & The Boss Brass (Arrangeur: Rob McConnell)

## Diskographisch Henwiesen
* *The Boss Brass* (1968)
* *The Jazz Album* (Pausa, 1976)
* *Tribute* (Pausa, 1980)
* *Our 25th Year* (Concord Jazz, 1993)
* Even Canadians Get The Blues (Concord, 1996)
* *Music of the Twenties* (2003)

## Weblenken

* Mike Quigley’s Boss Brass Page
* John Killoch’s Rob McConnell Tributsiet
* Biographie vun Scott Yanow in Allmusic
* McConell in de Katalog vun de Deutsche Nationalbücherei
* Personennaamdatei

## Born
* Bielefelder Katalog 1988 & 2002
* Richard Cook & Brian Morton: *[[The Penguin Guide to Jazz|The Penguin Guide to Jazz Recordings]]*, 8th Edition, London, Penguin, 2006 ISBN 0-141-02327-9
Lynn Redgrave

**Lynn Rachel Redgrave**, OBE (* 8. März 1943 in London, England; † 2. Mai 2010 in Kent, Connecticut) weer en britisch-amerikaansch Schauspelerin. 

## Leven
Lynn Redgrave entstammt ut de Schauspeler-Dynastie Redgrave. Se weer de jüngste Dochter vun Michael Redgrave (1908–1985) un Rachel Kempson (1910–2003). Hör öllere  Geschwister weern de politisch engageert Schauspeler Vanessa Redgrave (* 1937) un Corin Redgrave (1939–2010). Se weer de Tant vun Natasha Richardson, Joely Richardson un Jemma Redgrave. 

Redgrave hett as hör Süster Vanessa ok, de *Queen's Gate school* in Kensington besöcht. Nah de Besöök vun Central School of Speech and Drama hett se 1962 an dat Royal Court Theatre debütteert. 

In hör Filmkarriere hett Redgrave in över 90 Film- un Feernsehproduktionen mitspeelt. Hör Debüt geev se dorbi 1963 in Tom Jones (dt.: *Tom Jones – Zwischen Bett und Galgen*) neben George Devine, Susannah York un David Warner. 

Se is nah en johrelangen Börstkrebskrankheit storven.

## Filmografie (Utwahl)

## Utteken
Redgrave hett acht Filmpriesen wunnen un is för wietere 13 vörslahn wesen, dorünner ok tweemol för den *[[Oscar]]*. Uttekent worrn is se:
* 1967: mit den *[[Golden Globe]]* in de Kategorie *[[Golden Globe Award/Best Hööftdorstellerin – Drama|Best Hööftdorstellersche – Drama]]* för *Georgy Girl*
* 1967: mit den *[[Golden Laurel]]*, 2. Platz in de Kategorie *Best Needorstellersche*
* 1968: mit den *[[KCFCC Award]]* in de Kategorie *Beste Schauspelersche* för *Georgy Girl*
* 1966: mit den *[[NYFCC Award]]* in de Kategorie *Beste Schauspelersche* för *Georgy Girl*
* 1999: mit den *[[Golden Globe]]* in de Kategorie *[[Golden Globe Award/Best Nevendorstellerin|Best Nevendorstellersche]]* för *Gods and Monsters*
* 1999: mit den *[[Independent Spirit Award]]* in de Kategorie *Best Nevendorstellersche* för *Gods and Monsters*
* 2000: mit den *[[ALFS Award]]* in de Kategorie *Britische Nevendorstellersche vun’t Johr* för *Gods and Monsters*
* 2003: mit den *Pries för’t Levenswark* vun’t *[[Palm Springs International Film Festival]]*

## Weblenken
* Offiziell Websteed (engelsch)
* 
* Lynn Redgrave in de Internet Broadway Database
Top Gun

**Top Gun** betekent

* de United States Navy Fighter Weapons School,
* *[[Top Gun (Film)|Top Gun]]*, Film ut dat Johr 1986,
* Top Gun, Achterbahn in California’s Great America,
* Top Gun, Achterbahn in Kings Island,
* Top Gun, Achterbahn in Canada’s Wonderland,
* Top Gun, Achterbahn in Carowinds, Noord-Dakota.